Visserman sterf in fratsongelukŉ Visserman is Maandagaand by Sheffieldstrand aan die noordkus van KwaZulu-Natal dood terwyl hy vis gevang het. Chris Botha, ŉ woordvoerder van Netcare 911, het gesê dit wil voorkom of die visserman op rotse gegly en noodlottig beseer is. “Die man was reeds dood toe paramedici by die toneel opgedaag het,” het Botha gesê. Die polisie doen ŉ geregtelike doodsondersoek.